**Zápisnica zo zasadnutia OZ zo dňa 09. 05. 2019**

Prítomní poslanci: 6

Neprítomný: 1

Ostatní: podľa prez. listiny (príloha)

**Rokovanie**:

1. Predsedajúci – starosta obce privítal o 18.15 hod. poslancov a ostatných prítomných. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta za zapisovateľa určil sám seba, za overovateľov zápisnice:

1. Starosta obce predniesol program rokovania

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Bytové domy – späťvzatie žiadosti.
4. Diskusia
5. Záver

, ktorý poslanci bez pripomienok schválili.

1. *Bytové domy – späťvzatie žiadosti*

Starosta obce oboznámil poslancov o nových podmienkach na obstaranie nájomných bytov. Vysvetlil im, že verejné obstaranie na bytové domy sa robilo ešte v roku 2016, kde platila ešte stará vyhláška. Tento rok však vláda schválila navýšenie obstarávacieho nákladu na m² podlahovej plochy bytu a tým je možnosť získať vyššiu dotáciu. Je, ale potrebné schváliť späťvzatie žiadostí o dotáciu na Bytové domy a podať ich až v 1/2020. Podotkol však, že práce na Bytových domoch to neovplyvní. Skonštatoval, že pri súčasných cenách za materiál a prácu je to nevyhnutné. Pri vyššej dotácií je možné realizovať bytovky do energetickej triedy A0, kde budú namontované solárne panely a tým pádom sa náklady na bývanie pre jej obyvateľov zefektívnia. Ďalej starosta informoval poslancov, že obec môže zobrať dotáciu aj úver nielen na spevnené plochy, ale obec má možnosť zobrať úver zo ŠFRB 14.000 € a dotáciu 14.000 € na ČOV. Starosta na záver vysvetlil poslancom, že obec novou žiadosťou získa finančné prostriedky nielen na potrebnú ČOV, ale aj na ostatnú technickú vybavenosť a podiel vlastných zdrojov na projekte sa môže výrazne znížiť. Po dlhšej diskusii dal starosta hlasovať.

**Návrh uznesenia OZ:**

**OZ schvaľuje:**

**a) Späťvzatie žiadosti zo dňa 04.02. 2019 o poskytnutie podpory v súlade so zákonom č. 150/2013 Z.z. o Štátnom fonde rozvoja a bývania ku stavbe ,, Bytové domy Fačkov“**

**b) Späťvzatie žiadosti zo dňa 04.02. 2019 o poskytnutie dotácie na obstaranie nájomného bytu na účel sociálneho bývania ku stavbe ,, Bytové domy Fačkov“**

**c) ) Späťvzatie žiadosti zo dňa 04.02. 2019 o poskytnutie dotácie na obstaranie technickej vybavenosti ku stavbe ,, Bytové domy Fačkov“**

**Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA: **0** |
| Ing.Miroslav MikulaRastislav GabajTomáš Ligas | Milan MichalecRastislav HollýIng. Pavol Záň |  |  |

**Uznesenie BOLO schválené**

1. *Diskusia*

Starosta informoval poslancov, že má záujem rozšíriť kamerový systém o 1 ks kamery, ktorá by monitorovala vjazd do ulice Šupolka. Svoj zámer vysvetlil tým, že v prípade krádeže, alebo iného priestupku, ktorý by sa stal v tejto lokalite nevieme a nemáme ako zdokumentovať. Jedná sa hlavne o cudzie autá, osoby, ktoré môžu spáchať tresnú činnosť v tejto ulici a pôjdu smerom na Rajec. Poslanci s návrhom súhlasili.

*5. Záver*

Starosta poďakoval prítomným za účasť – OZ ukončené o 19.14 hod.

Overovatelia zápisnice :

 Miroslav Čerňanec

 starosta obce

Zapisovateľ: Miroslav Čerňanec